# Expedició 18

L'Expedició 18 va ser la divuitena estada de llarga durada a l'Estació Espacial Internacional (ISS). Els primers dos tripulants, Michael Fincke, i Iuri Lontxakov es van enlairar el 12 d'octubre de 2008, a bord del Soiuz TMA-13. Amb ells hi havia l'astronauta Sandra Magnus, que es va unir a la tripulació de l'Expedició 18 després del llançament del STS-126 i es va mantenir fins a la sortida del STS-119 el 25 de març de 2009. Va ser substituïda per l'astronauta de la JAXA, Koichi Wakata, que va arribar a l'ISS en el STS-119 del 17 de març de 2009. Gregory Chamitoff, es va unir a l'Expedició 18 després que l'Expedició 17 partís de l'estació, va posar fi a la seva estada a bord de la ISS i va tornar a la Terra amb la tripulació del STS-126.

## Tripulació

| Posició | Primera Part (Octubre de 2008 a novembre de 2008) | Segona Part (Novembre del 2008 a març de 2009) | Tercera Part (Març de 2009 a abril de 2009) |
| Comandant | Michael Fincke, NASA Segon vol espacial | Michael Fincke, NASA Segon vol espacial | Michael Fincke, NASA Segon vol espacial |
| Enginyer de vol 1 | Iuri Lontxakov, RSA Tercer vol espacial | Iuri Lontxakov, RSA Tercer vol espacial | Iuri Lontxakov, RSA Tercer vol espacial |
| Enginyer de vol 2 | Gregory Chamitoff, NASA Primer vol espacial | Sandra Magnus, NASA Segon vol espacial | Koichi Wakata, JAXA Tercer vol espacial |

### Notes de tripulació

Salijan Xarípov, va ser originalment programat per ser el comandant de la Soiuz i Enginyer del Vol 1 en l'Expedició 18, però va ser reemplaçat pel seu reserva, Iuri Lontxakov.

## Tripulació de reserva

* Guennadi Pàdalka - Comandant - RSA (per en Lontxakov)
* Michael Barratt- Enginyer de vol - NASA (per en Fincke)
* Timothy Kopra - Enginyer de vol - NASA (per en Chamitoff)
* Nicole Stott - Enginyer de vol - NASA (per en Magnus)
* Soichi Noguchi - Enginyer de vol - JAXA (per en Wakata)

## Pla de la missió

* Vehicle de llançament: Soiuz TMA-13
* Data de llançament: 12 d'octubre de 2008 3:01 a.m. EDT
* Acoblament: 14 d'octubre de 2008
* Passeigs espacials: 22 de desembre de 2008 (completat el 23 de desembre) i 10 de març de 2009
* Aterratge: 8 d'abril de 2009

## Incident de brossa espacial de març de 2009

En el 12 de març de 2009, un tros de brossa d'una etapa superior d'un coet Delta II utilitzat per llançar un satèl·lit GPS en el 1993, va passar prop de l'Estació Espacial Internacional. La conjunció entre la brossa i l'Estació Espacial no es va detectar fins que ja era massa tard per fer una maniobra d'evitació de col·lisió. La tripulació es va preparar per evacuar l'estació tancant les escotilles entre els mòduls, i pujant a bord d'una nau Soyuz que es va acoblar en cas d'emergència d'escapada de la tripulació. La brossa no va colpejar l'estació, sinó que passar a les 16:38 UTC, i la tripulació van veure que podien reprendre les operacions uns cinc minuts més tard,.

## Activitat extravehicular

| Missió | Astronautes | Inici (UTC) | Fi (UTC) | Duració |
| EVA 1 | Iuri Lontxakov Michael Fincke | 23 de desembre de 2008 00:51 | 23 de desembre de 2008 06:29 | 5 hores, 38 minuts |
| Es va instal·lar un dispositiu de mesura d'energia electromagnètica, (sonda Langmuir) en la Pirs, es va retirar l'experiment rus de llarga duració Biorisk, es va instal·lar l'experiment Expose-R en el Zvezda, però posteriorment es va retirar després que no es va poder activar i transmetre telemetria en el control de Terra. Es va instal·lar l'experiment Impulse. L'EVA es va realitzar des de la cambra d'aire de la Pirs en vestits espacials Orlan russos. ||||
| EVA 2 | Iuri Lontxakov Michael Fincke | 10 de març de 2009 16:22 | 10 de març de 2009 21:11 | 4 hores, 49 minuts |
| Es va instal·lar l'EXPOSE-R a la plataforma universal científica del mòdul Zvezda, es va retirar els tires de cinta de la zona del port de la cambra d'aire de la Pirs i el seu compartiment d'acoblament, es va inspeccionar i fotografiar l'exterior de la porció russa de l'estació. L'EVA es va conduir des de la cambra d'aire de la Pirs en vestits espacials Orlan russos. ||||

## Referències

* ↑ National Aeronautics and Space Administration. «Expedition 18 Launch Preparations». NASA, 2008. Arxivat de l'original el 10 d’octubre 2008. [Consulta: 7 octubre 2008].
* ↑ NASA. «NASA Announces Three International Space Station Crews». NASA, 2007. Arxivat de l'original el 26 de maig 2012. [Consulta: 3 novembre 2007].
* 1 2 Bergin, Chris. «RED threshold late notice conjunction threat misses ISS - Crew egress Soyuz». NASASpaceflight.com, 12-03-2009. [Consulta: 12 març 2009].
* ↑ Brian Wagner. «Space Station Astronauts Complete Space Walk Ahead of Shuttle Launch». Voice of America, 10-03-2009. [Consulta: 11 març 2009].

## Vegeu també

* Activitat extravehicular

## Enllaços externs

* NASA International Space Station page
* NASA Expedition 18 page Arxivat 2013-09-28 a Wayback Machine.
* Expedition 18 Photography Arxivat 2013-02-16 a Wayback Machine.